CELEX: 32008R1305
Language: lt
Date: 2008-12-19 00:00:00
Title: 2008 m. gruodžio 19 d. Komisijos reglamentas (EB) Nr. 1305/2008, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Maroilles ou Marolles (SKVN))

20.12.2008   
            
            
               LT
            
            
               Europos Sąjungos oficialusis leidinys
            
            
               L 344/30
            
         
      KOMISIJOS REGLAMENTAS (EB) Nr. 1305/2008
   2008 m. gruodžio 19 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Maroilles ou Marolles (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos Maroilles ou Marolles, įregistruotos Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją – patikslinti pieno apdorojimo ir priedų naudojimo gaminant Maroilles ou Marolles sūrį sąlygas. Tokiu būdu siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros.
            
         
               (4)
            
            
               Pagal Reglamento (EB) Nr. 1898/2006 (3) 18 straipsnio 2 dalį ir Reglamento Nr. (EB) 510/2006 17 straipsnio 2 dalį reikia paskelbti pagrindinę produkto specifikacijos informaciją,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos Maroilles ou Marolles specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 19 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      (3)  OL L 369, 2006 12 23, p. 1.
   
      I PRIEDAS
      Patvirtinami tokie saugomos vietos kilmės nuorodos Maroilles ou Marolles specifikacijos pakeitimai:
      „Gamybos būdas“
      Specifikacijos 5 punktas, kuriame aprašomas produkto gamybos būdas, papildomas šiomis nuostatomis:
      
         „(…) Pienas fermentuojamas tik naudojant šliužo fermentą.
         Prieš koaguliaciją tirštinti pieną iš dalies pašalinant dalį skystųjų medžiagų draudžiama.
         Be pieno žaliavos, vieninteliai ingredientai, pagalbinės gamybos medžiagos ar gamybos metu leistini pieno priedai yra šliužo fermentas, nekenksmingų bakterijų kultūros, mielės, pelėsiai, kalcio chloridas ir druska.
         (…) Pieno žaliavą, gaminamus produktus, varškę ir šviežią sūrį laikyti minusinėje temperatūroje draudžiama.
         (…) Šviežią ir nokinamą sūrį laikyti modifikuotoje atmosferoje draudžiama.“
      
   
   
      II PRIEDAS
      SANTRAUKA
      
         Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
      „MAROILLES ou MAROLLES“
      
         EB Nr.: FR-PDO-0117-0123/29.03.2006
      
      SKVN (X) SGN ( )
      Šioje santraukoje informacijos tikslais pateikiama pagrindinė produkto specifikacijos informacija.
      1.   Kompetentinga valstybės narės įstaiga
      
                  Pavadinimas
               
               
                  Institut national de l’origine et de la qualité (INAO)
               
            
                  Adresas
               
               
                  51, rue d’Anjou, 75008 Paris
               
            
                  Telefonas
               
               
                  +33 (0)1 53 89 80 00
               
            
                  Faksas
               
               
                  +33 (0)1 53 89 80 60
               
            
                  El. paštas
               
               
                  info@inao.gouv.fr
               
            2.   Grupė
      
                  Pavadinimas
               
               
                  Syndicat des Fabricants et Affineurs du fromage de Maroilles
               
            
                  Adresas
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Telefonas
               
               
                  +33 (0)3 23 97 57 57
               
            
                  Faksas
               
               
                  +33 (0)3 23 97 57 59
               
            
                  El. paštas
               
               
                  sfam@uriane.com
               
            
                  Sudėtis:
               
               
                  Producers/processors (X) Other ( )
               
            3.   Produkto rūšis
      
                  1.3. klasė —
               
               
                  Sūriai
               
            4.   Specifikacija
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      „Maroilles ou Marolles“
      4.2.   Apibūdinimas
      Minkštas karvės pieno sūris raudonai oranžine nuplauta pluta, kvadrato, kurio kraštinės ilgis 12,5–13 cm, formos, taip pat egzistuoja ir trijų mažesnių dydžių (Sorbais, Mignon ir Quart). Riebumas ne mažesnis nei 45 %.
      Sūris sviestingos, riebios, vientisos tekstūros ir kreminės spalvos.
      4.3.   Vietovė
      Geografinė vietovė apima šias komunas:
      
                   
               
               
                  Enos teritorinis departamentas:
                  
                               
                           
                           
                              Kantonai, kurių teritorija visiškai patenka į geografinę vietovę: Aubenton, Hirson, La Capelle, Le Nouvion-en-Thiérache, Vervins.
                           
                        
                               
                           
                           
                              Komunos, kurių teritorija visiškai patenka į geografinę vietovę: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise ir Wiège-Faty.
                           
                        
            
                   
               
               
                  Šiaurės departamentas:
                  
                               
                           
                           
                              Kantonai, kurių teritorija visiškai patenka į geografinę vietovę: Avesne-sur-Helpe-Nord, Avesne-sur-Helpe-Sud, Solre-le-Château, Trélon.
                           
                        
                               
                           
                           
                              Komunos, kurių teritorija visiškai patenka į geografinę vietovę: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies ir Wattignies-la-Victoire.
                           
                        
            4.4.   Kilmės įrodymas
      Kiekviena pieno perdirbimo ir nokinimo įmonė užpildo tinkamumo deklaraciją, kurią užregistruoja INAO ir pagal kurią ši gali nustatyti visus ūkio subjektus. Visi ūkio subjektai privalo INAO pateikti apskaitos knygas ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus.
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos metodas
      Pienas turi būti gaunamas, o sūriai gaminami ir brandinami tik nustatytoje geografinėje vietovėje.
      Sūris gaminamas tik iš naudojant šliužo fermentą fermentuoto pieno. Varškė atskiriama neplaunant. Nuvarvinimas automatinis. Sūdoma naudojant sausą druską. Sūrio nokinimo laikas skiriasi priklausomai nuo dydžio: įprasto dydžio sūris nokinamas ne trumpiau kaip 5 savaites, per kurias jo pluta keletą kartų plaunama sūdytu vandeniu fungicidų nenaudojant.
      4.6.   Ryšys
      Šio sūrio gamybos metodą apie 960 m. ištobulino VII amžiuje įsteigtos Maroilles abatijos vienuoliai. Nuo XI amžiaus teisė gaminti sūrį suteikta gretimiems kaimams. Abatai gerino galvijų veisles atsižvelgdami į klimato sąlygas ir sūrio gamybą. Kilmės vietos pavadinimas teisiškai patvirtintas 1955 m. liepos 17 d.
      Pavadinimas kilęs iš Thiérache regiono, greta Maroilles miesto ir jo abatijos. Vietovės klimatas vėsus ir drėgnas, dirvožemis nepralaidus vandeniui, dėl to žolė auga itin gerai, o galvijai minta tik žole. Vienuoliai praktinę patirtį perdavė vietos gyventojams ir tai sudarė sąlygas darniam Maroilles vystymuisi.
      4.7.   Kontrolės institucija
      
                  Pavadinimas:
               
               
                  Institut national de l’origine et de la qualité (INAO)
               
            
                  Adresas:
               
               
                  51, rue d’Anjou, 75008 Paris
               
            
                  Telefonas:
               
               
                  +33 (0)1 53 89 80 00
               
            
                  Faksas:
               
               
                  +33 (0)1 53 89 80 60
               
            
                  El. paštas:
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      
                  Pavadinimas:
               
               
                  Directorate-General for Competition, Consumer Affairs and Fraud Prevention (DGCCRF)
               
            
                  Adresas:
               
               
                  59, boulevard Vincent Auriol, 75703 Paris Cedex 13
               
            
                  Telefonas:
               
               
                  +33 (0)1 44 87 17 17
               
            
                  Faksas:
               
               
                  +33 (0)1 44 97 30 37
               
            DGCCRF yra Ekonomikos, pramonės ir darbo ministerijos tarnyba.
      4.8.   Ženklinimas
      Privaloma nurodyti SKVN pavadinimą.